《骢马一首寄同年沈御史子公》
明代·陆深

长安骢马铁连钱，新赐黄金铸作鞭。千里共看皮骨好，五花应入画图圆。

昭王筑罢燕台下，桓典骑来御苑边。已见过都频历块，最怜神骏斗春妍。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。